външната търговия и сътрудничеството на Люксембург,Действащ председател на Съвета на Европейския съюз,Manuel MARÍN,Заместник-председател на Комисията на Европейските общностиПРАВИТЕЛСТВОТО НА РЕПУБЛИКА ЙЕМЕН,Dr. Abdulkarim AL-ERYANI,Заместник министър-председател, министър на външните работиКОИТО, след като размениха своите акредитивни писма,СЕ СПОРАЗУМЯХА ЗА СЛЕДНОТО:Член 1ОсноваОтношенията между страните, също както и всички разпоредби на самото споразумение, се основават на спазването на демократичните принципи и основните човешки права, заложени във Всеобщата декларация за правата на човека, които направляват тяхната вътрешна и международна политика и съставляват съществен елемент от настоящото споразумение.Член 2ЦелиСпоразумението си поставя за основна цел да засили и развие, със средствата на диалога, различните аспекти на сътрудничеството между страните в областите от тяхна компетентност, а именно развитието, търговията, икономическото и културното развитие, опазването на околната среда и устойчивото управление на природните ресурси, а също и развитието на човешките ресурси. На тази основа страните си поставят следните цели:а) насърчаване и интензифициране на търговията между страните и насърчаване на постоянното разширяване на трайното икономическо сътрудничество, в съответствие с принципите на равнопоставеността и взаимната изгода;б) укрепване на сътрудничеството в областите, тясно свързани с икономическия прогрес, в интерес на двете страни;в) подпомагане усилията на Йемен за повишаване на качеството на живота и жизненото равнище на онези групи от населението, които се намират в най-неизгодно положение и които са най-бедни, съпроводено от мерки, основаващи се на селскостопанското развитие за борба с бедността в селскостопанските райони, а също и за развитие на човешките ресурси в редица сектори на икономиката;г) предприемане на необходимите мерки за опазване на околната среда в световен, регионален и национален мащаб и за устойчиво управление на природните ресурси, като при това се държи сметка за съществуващата взаимовръзка между околна среда и развитие;д) разширяване на тяхното сътрудничество в областта на културата, комуникациите и информацията с оглед подобряване на взаимното разбирателство и укрепване на съществуващите връзки помежду им.Член 3Търговско сътрудничествоa) В рамките на своята компетентност Общността привежда търговската си политика в съответствие с разпоредбите на Споразумението за създаване на Световната търговска организация (СТО), а Република Йемен от своя страна се стреми да направи същото.б) В съответствие с разпоредбите на Общото споразумение за митата и търговията (ГАТТ 1994), двете страни взаимно си предоставят статут на най-облагодетелствана нация по отношение на внасяните или изнасяни от тях стоки. Тези разпоредби не се прилагат спрямо предоставените от едната или другата страна преференции по силата на договореност за създаване на митнически съюз, зона за свободна търговия или зона за преференциално третиране.в) Сътрудничеството в тази област има за цел да развие и разнообрази двустранния търговски обмен между Общността и Йемен и да подобри достъпа до пазара в съответствие с икономическата ситуация във всяка една от страните.г) В частност споразумението включва разпоредби относно следните въпроси:- страните се задължават да развиват и разнообразяват взаимния търговски обмен и да подобрят достъпа до пазара по начин, който съответства на икономическото им състояние и равнище на развитие,- страните се задължават да подобрят условията за достъп на техните продукти до пазарите на всяка една от тях. За тази цел те предоставят една на друга най-благоприятни условия за внос и износ и се споразумяват да проучат